13.2.2019–ல் மிதுன ராசியில் ராகுவும், தனுசு ராசியில் கேதுவும் சஞ்சரிக்க இருக்கிறார்கள். உங்கள் ராசிக்கு 3–ல் சஞ்சரிக்கப் போகும் ராகு முன்னேற்றப் பாதைக்கு வழி காட்டப் போகிறார். 9–ல் சஞ்சரிக்கும் கேது ஒளிமயமான வாழ்விற்கு உத்தரவாதம் தரப்போகிறார். உங்களின் அடிப்படை வசதிகள் பெருகும். ஆதரவு தருவோரின் எண்ணிக்கை அதிகரிக்கும். மறைமுக எதிரிகள் விலகுவர். மனக்கவலை மாறும். மாற்றினத்தவர்கள் உங்கள் கூட்டு முயற்சிக்கு ஒத்துழைப்பு தருவர். பரம்பரைச் சொத்துகளில் உங்களுக்கு கிடைக்க வேண்டிய பங்குகிடைக்கும். முன்னோர்கள் கட்டிய ஆலயங்களை பராமரிக்க ஆர்வம் காட்டுவீர்கள். உத்தியோகத்தில் மேலதிகாரியிடம் ஏற்பட்ட கருத்துவேறுபாடு அகலும். உங்கள் திறமைக்குப் பரிசும், பாராட்டும் கிடைக்கும். நடக்கும் செயல்கள் நல்லவிதமாக நடைபெறும். இக்காலத்தில் ராகு–கேதுக்களுக்குரிய சிறப்புப் பரிகாரங்களையும், நாகசாந்திப் பரிகாரங்களையும் செய்தால் நன்மைகள் பெருகும்.